જેવી ટ્યૂશનમાંથી ઘરે આવું કે તરત જ મમ્મી બોલે કે બેટા જલદી જલદી જમી લે , હવે તારે સ્કૂલે જવાનું છે મારી માટે વોટર બેગ ભરી આવતી , મારું બેગ વ્યવસ્થિત કરતી અને મારી પાછળ ને પાછળ દોડતી . મમ્મી જ્યાં સુધી શેરીના વણાંકે હું ન વળું ત્યાં સુધી બહાર ઉભી-ઉભી મને જોયા કરતી. પ વાગે સાંજે ઘરે આવું એટલે મમ્મી આવતાંવેંત નાસ્તો આપતી , નાસ્તો આપ્યા પછી હોમવર્ક કરાવતી અને પછી થોડીવાર રમ્યા પછી જમીને અમે લોકો સૂઈ જતા.